Document ID: 31979R1084

KOMISSION ASETUS (ETY) N:o 1084/79,
annettu 30 päivänä toukokuuta 1979,
jäsenvaltioiden hyväksytyille humalantuottajien ryhmittymille myöntämiä tukia koskevista korvaushakemuksista annetun asetuksen (ETY) N:o 1460/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (), sellaisena kuin se on viimeksi muutettuna asetuksella (ETY) N:o 1170/77 (), ja erityisesti sen 17 artiklan 7 kohdan,
sekä katsoo, että
asetuksen (ETY) N:o 1696/71 8 ja 9 artiklassa säädetyn tuen myöntämisen edellytyksiä on muutettu seuraavilla neuvoston asetuksilla:
- (ETY) N:o 1170/77 humala-alan yhteisestä markkinajärjestelystä annetun asetuksen (ETY) N:o 1696/71 muuttamisesta;
- (ETY) N:o 2253/77 humala-alan rakenteellisista toimenpiteistä ();
- (ETY) N:o 2254/77 jäsenvaltioiden humala-alan hyväksytyille tuottajaryhmittymille myöntämän tuen myöntämisestä ja korvaamisesta annetun asetuksen (ETY) N:o 879/73 muuttamisesta (),
komission asetuksella (ETY) N:o 1460/73 () säädettyjä korvaushakemusten tekemiseen käytettäviä lomakkeita olisi muutettava vastaamaan muutettuja säännöksiä siten, että voidaan varmistaa, onko uusia edellytyksiä noudatettu tukea myönnettäessä, ja
tässä asetuksessa säädetyt toimenpiteet ovat rahastokomitean lausunnon mukaiset,
ON ANTANUT TÄMÄN ASETUKSEN:
Ainoa artikla
1. Korvataan asetuksen (ETY) N:o 1460/73 liitteet I B 2, I C ja II tämän asetuksen liitteillä I B 2, I C ja II.
2. Näitä uusia liitteitä sovelletaan ensimmäisen kerran vuonna 1978 aiheutuneita menoja koskevien korvaushakemusten yhteydessä, jotka on toimitettava ennen 30 päivää kesäkuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä toukokuuta 1979.

Labels: 15
17
19
6